- Mateo
- <
- 3
- >

3
Bautizaj Juanchu shitashka pushtubi parlashkamunda
Mc 1.1-8; Lc 3.1-9,15-17; Jn 1.19-28
1 Chi wataguna k'ipami Bautizaj Juanchuga Diosbuj Shimida Judea llakta shitushka pushtubi parlusha chayushaga 2 kashna niga: “Jawa Pacha Dios Kangunada Mandanaga*3.2 Israelgunamu Diosbuj shutida ninaga manchanaidi santo gashkamunda “Jawa Pacha Mandana” (Reino de los Cielos) nijkunashka. Mateo 3.2bi rurushka layaga na rurushkachunga. Shinushaga kaimunda ichimuga “Diosbuj mandana” nishami rurush katishun. ñami kuchuyamugun.†3.2 “Jawa Pacha Dios Kangunada Mandanaga ñami kuchuyamugun” nishaga Jesús ñalla shamusha tukigunaj shungubi mandungu kallarinashkadami rikuchin. Shinusha juchagunada sakisha Diosmu kuchuyichi,” nishami parlaguga.
3 Dios nishkada parluj Isaiasga Juanchumundami kashna nishaga escribishka:
“Shitashka pushtubi kaparijka uyarigun,
‘Mandujbuj ñanda derecho rurusha alli parijichi,’ ”3.3 Is 40.3 nisha nin.‡3.3 Mandaj Dios shungugunabi mandachun na alli ruranagunada sakisha ñanda alli parijaj laya chapachun nishami shina nin.
4 Bautizaj Juanchuj churanaga camello millmallanmi rurushkaga. Shinaidi kara chumbilladami chumbillishkaga. Chuzbitigunadash§3.4 Chuzbiti nishaga saltamonteskunadami nin. sacha bunga mishkidash mikujmiga. 5 Tuki Judea llaktabi kausujkunash, chi llaktallabidi tiyuj Jerusalén pueblobi kausujkunash shinaidi Jordán yaku kuchu muyundiki kausujkunashmi paimu kuchuyagujllagunaga. 6 Paigunaj juchagunada Diosmu parlukiga Juanchuga Jordán yakubimi bautizajkuga.
7 Tauga fariseoguna saduceoguna bautizaringu shamujta rikusha Juanchuga niga, “Culebra shina millida rurajkunaminguichi. Dios p'iñarisha llakichina p'unlla shamunamunda &lt;Kangunaga kishpiringuichimi&gt; nisha ¿pidi parlugari? 8 Juchagunada sakishkashaga alli grano shina allida rurusha rikuchichiri. 9 Ama kangunaj yuyillabi, ‘Abrahamga ñukuchij ñauba taitamigun,’ yuyusha nisha ama nichichu. Ñukaga ninimi, Diosga kai rumigunada Abrahambuj wawagunada rurunmullami. 10 Yurada angundi p'itingu jacha ña tiyanmi. Tuki na alli aparij yuragunadaga p'itishami ninabi shitun.*3.10 Shinalladimi na allida rurujkunadash shitunga. 11 Kanguna juchagunada sakisha Diosmu kuchuyaki, ñukaga yakunllami bautizani.†3.11 Griego shimida rikushaga &lt;Yakun bautizani&gt; na gashaga &lt;Yakubi bautizani&gt; intindiri pudin. Ñukaj k'ipa shamujmi Diosbuj Espiritun ninanbish bautizanga. Paimi ñukada yalli imadash ruri pudijllagun. Ñukaga Paibuj pargatida apungujllash na kabinichu. 12 Paiga trigoda wairachingu palada Paibuj makibi charisha t'amumunda ch'ikunyachij shinami ruranga. Trigolladami wakichinga. T'amudaga na wañuj ninabi shitashami rupachinga,” niga.
Jesusta bautizashkamunda
Mc 1.9-11; Lc 3.21-22
13 Chi p'unllagunaidi Jesús Galilea llaktamunda risha Jordán yaku kuchumu Juanchu bautizachun nisha chayuga. 14 Ashtanbish Juanchuga na bautizash nisha kashna niga:
“Ñukami Kan bautizachunga ministini. ¿Ashtan Kan ñukamu shamushkanguindi?”
15 Shina niki Jesusga,
“Kununllaga shinash saki; Dios tuki mandushkadami p'aktachina ganchi,” niga.
Chimundami &lt;Ari&gt; nisha Juanchuga bautizaga.
16 Bautizarishka k'ipa, Jesús yakumunda llujshinmi, jawa pacha paskariki Diosbuj Espíritu Paibuj jawamu paloma shina uriyajta Jesús rikuga. 17 Chi k'ipa jawa pachamunda, “Kaimigun Ñuka k'uyashka Churi; Paibimi manchanaidi kushiyani,” nisha shuj parlarishka uyariga.

- Mateo
- <
- 3
- >

*3:2 3.2 Israelgunamu Diosbuj shutida ninaga manchanaidi santo gashkamunda “Jawa Pacha Mandana” (Reino de los Cielos) nijkunashka. Mateo 3.2bi rurushka layaga na rurushkachunga. Shinushaga kaimunda ichimuga “Diosbuj mandana” nishami rurush katishun.

†3:2 3.2 “Jawa Pacha Dios Kangunada Mandanaga ñami kuchuyamugun” nishaga Jesús ñalla shamusha tukigunaj shungubi mandungu kallarinashkadami rikuchin.

3:3 3.3 Is 40.3

‡3:3 3.3 Mandaj Dios shungugunabi mandachun na alli ruranagunada sakisha ñanda alli parijaj laya chapachun nishami shina nin.

§3:4 3.4 Chuzbiti nishaga saltamonteskunadami nin.

*3:10 3.10 Shinalladimi na allida rurujkunadash shitunga.

†3:11 3.11 Griego shimida rikushaga &lt;Yakun bautizani&gt; na gashaga &lt;Yakubi bautizani&gt; intindiri pudin.

© 2018 WBT